Bia

Bia oda Bier (nordboarisch: Bejer) is a Drangl, wo oikohoi- und koinseirehoiti is und duach Gearung duach Hefepuiz aus Wossa, Moiz und Hopfa braud wead. In Bia wos nit nochm Reinheidsgebod gbraut is, san weidane Zuatatn meglich: Obst, Kraidln und Gwiaz. Da Oikohoi-Ghoid liegt in Bayern und Östareich in da Regl zwischn 4,5 und 6 %. In Bayern wiad a Flaschn (0,5 Lita) a "Hoibe" gnannt.

 Sortn 

Es gibt vaschiadne Artn, wia:

 as Dunkle
 as Export
 as Helle
 as Lager
 as Pils
 as Weißbia
 as Zoiglbejer
 as Zwickelbier

De Artn wiedarum untertoaln si in:

 as Alkoholfreie
 as Leichte
 as Normale
 as Stoakbia (Boog)

 Des boarische Reinheitsgebot 

Am 23. April 1516 ham de Herzeg Wilhelm IV. und sei jingara Bruada da Ludwig X. z Inglstod as Reinheitsgebod eafundn, wo festlegt, wos im Brauvoagang eine deaf und wos ned und wias gmocht wern derf. Daduach wor Bia scho sehr fruah a Lebmsmiddl wo duach a Vaordnung in seina Rezeptur gschitzt worn is.

Des Reinheitsgebot vo anno 1516 vo Wilhelm IV.

 Wia's ausgschenkt wead 

Wann ma in da Wiadschaft a Bia bstejd, nacha meisdns a Hoibe (a Saidla in Nordboarischn), wos am hoibn Litta entspricht. Wann ma aba auf am Festl is, gibds in Bayern meisdns bloß Massn (Moussn in Nordboarischn), des is a ganza Litta. In gleanare Glasl ko mas oba scho á bstejn. De neichdadringa Gefahr vom Voisuff is do oft ned weit.

Aussadem gebts unzählie Variantn, wo Bia mid andane Trankln gmischt ausgschenkt wead. In Bayern hand des unta andam Radla, Näga oda Russ. In dem Bereich gebts dauand wos neichs, ob's exotische Zuatatn wia Tequila oda ausgfoine Kompositiona mit Koffein, Limettn, Energy-Drinks etc san. In Berlin, oba aa beispuisweis in Irland, griagt ma manchmoi a Bia mid am bicksiassn Fruchtsirup drinnad.

Bia ko ma oba neda blos dringa, es wead aa beim Kocha hergnumma, zum Beispui fia'n Obatzdn oda an Biadoag, in den ma Gmias, Obst oda Fiisch vorm Fritian eitaucht.

 Bia in andane Kuituan 

 Das s im oedn Egyptn aa scho Bia drunga hamd, des sehgd ma an de Grabbeigabm: höezene und iadene Modelle in da Größ vo Puppmstubm had ma gfundn vo allm, was ma zum hearentan Lebm und zum drentan Waedalebm brauchd, und da hand aa an etla Brauaraean dabae.
 A boa Afrikanische Stämme braun si a ia eigns Bia. Des schaugt zwoa aus wia Schlaumm, is oba sogoa nochm Reinheitsgebot konform.
 In Asien gibts Reisbiare.
 Aa de oedn Griachn habnd s Bia scho 'kennt, Geaschtn-Wae(nκρίθινος οἶνος (krithinos oinos) had s bo eana ghoaßn, mit de Sortn bryton oda brytosβρῦτον bez. βρῦτος und pinonπῖνον. In de filosofischn Schriftn Iwa n Rauschπερὶ μέθης (peri methes, auf Ladaenisch oft oes de vino iwasetzt) kimmd s eftas fia. 
Aa vom Aristoteles had s a soechas Buach gebm, und a bsundas Schmankal dadraus erfahrd ma aus da Kuriositätnsammlung Professornschmaz-EssatsDeipnosophistaí, a Untahaetung vo dreißg gschaede Laed bo am fast endlosn Moeh vom Atheneios. Ea zitiadDeipnos. 10,447 a aus da selln Schrift vom Aristoteles: „Ebbs Aegntümlichs bassiat mit de Geaschtnsaftdranggal, dem sog. pinon. Alle de wia vo de ganzn andern Drangg bsuffa hand, de foend nach olle Saetn; wae auf linggs und auf rechts und viarezua und arschlings wirft s es hi. Owa de mid an Bia-Rausch, de haud s nuagrad zruggaus hi und auf n Osch."
 S' irische Staut (zum Beispü s'Ginnes) is vü dunkla wia des boarische Bia.
 In Mexiko dringans a Maisbia in helle Flaschln mit ana Limettn, zum Beispü s'Corona.

 Biakonsum 

 Biakonsum pro Kopf in Deitschland  
+rahmenlos|555x555px

 Biakonsum pro Kopf vo da Bevejkarung in Litan pro Joar (2006)Internationaler Bier-Pro-Kopf-Verbrauch. Statistische Daten über die österreichische Brauwirtschaft 1980-2008 (pdf) 

 Literatua 

 Heinrich Letzing: Zum altägyptischen Bier. In: Jahrbuch der GGB (Gesellschaft für Geschichte des Brauwesens, Berlin) 1996, S. 195–216.
 Heinrich Letzing: Noch einmal – Der sogenannte St. Galler Klosterplan. In: Jahrbuch der GGB 1996, S. 188–190.
 Ludwig Narziß: Abriß der Bierbrauerei. Weinheim 2005 (7. Aufl.). ISBN 3-527-31035-5
 Richard W. Unger: Beer in the Middle Ages and the Reneissance. Philadelphia 2004. ISBN 0-8122-3795-1
 Klaus-Peter Gilbertz: Internationale Bibliographie zur Geschichte des Bieres, der Brauereien und des Brauwesens. Bergkirchen 2006 (2. Aufl.). ISBN 3-00-016701-3
 Werner Back: Ausgewählte Kapitel der Brauereitechnologie. Hans Carl, Niamberg 2005. ISBN 3-418-00802-X
 Michael Rudolf: Die hundert besten Biere der Welt. Oktober Verlag, Münster 2006, ISBN 3-938568-25-9Besprechung: Bier-Bibe oda Hossobjekt, Süddeutsche Zeitung, 23. April 2007, mit Fotostreckn vo hundat Bian

 Im Netz 

 Beleg 

Kategorie:Bier